Veel üks müts endale. Puhtalt lõnga pärast sai tehtud. Rowanil uus ja kummalise koostisega (minu jaoks) lõng Alpaca Cotton. Toonid on ainult "natural" ja see pruun võttis mu Veimevakka külastades kohe joonelt maha. Võtsin prooviks ühe toki ja nii temast müts saigi.  Lõnga õige värv on tegelikult ainult mütsi alumisel osal. Ülemisse kudusin ühest helehallist sallist üle jäänud mohääri sisse.  Seekord jätsin alla serva väikese lahtise "kõrvakese". Ikka kelmikuse pärast;)      Lõnga koha pealt ei oskagi öelda - tal ei ole minu jaoks piisavalt iseloomu - liiga lödi. Värvivalik meeldib mulle kohe väga, aga ma ei julge öelda, kas ma teda veel ette võtan. Harutamist ta ka hästi ei  talu. Kuna ta on minu lemmiku Kid Classicuga samas hinnaklassis, siis ma eelistan endiselt viimast.    Lõng sai nimetatud - Rowan Alpaca Cotton - kulus alla toki. Lisaks siis veidi Kidsilk Haze.  Varras 4,5mm.                         Foto /   Loore.    Tänud läbi astumast!